Amarillo

Amarillo je mesto, ktoré sa nachádza na hranici Potter County a Randall County v štáte Texas v USA. Podľa sčítania ľudu z roku 2010 malo 117 063 obyvateľov a spolu s prímestskými časťami takmer 250 000 obyvateľov. 

Mesto je známe aj ako The Yellow Rose of Texas (žltá ruža Texasu), keďže názov mesta pochádza zo španielskeho slova pre žltú farbu. Má aj názov Rotor City, USA, pretože je tu montážny závod hybridného lietadla V-22 Osprey. Dostupnosť železnice smerom na Fort Worth a Denver prispela k rozvoju mesta ako centra obchodu s dobytkom v 19. storočí. V meste sa nachádza jedna z najväčších baliarní mäsa v Spojených štátoch. Významným zamestnávateľom je aj firma Pantex. 
Najvýznamnejšími atrakciami sú ranče Cadillac Ranch a Big Texan Steak Ranch v blízkosti diaľnice Interstate 40.

 Osobnosti mesta 
 Carolyn Jonesová (* 1930 - † 1983), herečka
 Richard Douglas Husband (* 1957 - † 2003), astronaut
 Alex O’Brien (* 1970), tenista

 Iné projekty 

 Externé odkazy 

 Oficiálna stránka

Kategória:Mestá v Texase